

**"Қазақстан Республикасының адам құқықтары саласындағы одан әрі шаралары туралы" Қазақстан Республикасы Президентінің 2021 жылғы 9 маусымдағы № 597 Жарлығына өзгеріс пен толықтыру енгізу туралы**

Қазақстан Республикасы Президентінің 2022 жылғы 13 сәуірдегі № 871 Жарлығы

      **ҚАУЛЫ ЕТЕМІН**:

      1. "Қазақстан Республикасының адам құқықтары саласындағы одан әрі шаралары туралы" Қазақстан Республикасы Президентінің 2021 жылғы 9 маусымдағы № 597 Жарлығына мынадай өзгеріс пен толықтыру енгізілсін:

      1 тармақта:

      мынадай мазмұндағы 1-1) тармақшамен толықтырылсын:

      "1-1) мынадай жұмыс бағыттарын көздейтін Адам құқықтары және заң үстемдігі саласындағы одан әрі шаралар жоспары (бұдан әрі - Одан әрі шаралар жоспары) бекітілсін:

      әйелдерге қатысты кемсітуді жою;

      ерлер мен әйелдердің тең құқықтары мен мүмкіндіктерін ілгерілету;

      бірлесу бостандығы құқығы;

      мүгедектігі бар адамдарға қатысты адам құқықтары;

      адамның қылмыстық сот төрелігі, жазаны атқару және азаптаулар мен қатыгез іс-әрекеттердің алдын алу саласындағы құқықтары;

      адам саудасы құрбандарының құқықтарын қамтамасыз ету;

      мигранттарға, азаматтығы жоқ адамдарға және босқындарға қатысты адам құқықтары;

      БҰҰ-ның органдарымен өзара іс-қимыл тетіктерін жетілдіру;";

      2) және 3) тармақшалар мынадай редакцияда жазылсын:

      "2) Іс-шаралар жоспарын және Одан әрі шаралар жоспарын іске асыруды қамтамасыз етсін;

      3) жыл сайын 25 қаңтарға қарай жыл қорытындылары бойынша Қазақстан Республикасы Президентінің Әкімшілігіне Іс-шаралар жоспарының және Одан әрі шаралар жоспарының орындалу барысы туралы ақпарат ұсынсын;".

      2. Осы Жарлық қол қойылған күнінен бастап қолданысқа енеді.

|  |  |
| --- | --- |
|
*Қазақстан Республикасының**Президенті*
 |
*Қ.Тоқаев*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК